ཆོས་ལུགས་ཀྱི་བྱེད་སྒོ་ཆེ་རིགས་དག་ཆོག་མཆན་བྱུང་བའི་བརྡ་ཡིག་གི་ནང་གསལ་བླང་བྱ་ལྟར།ཆོས་ལུགས་ཀྱི་ཆོ་ག་གཞིར་བཟུང་གིས་སྤེལ་དགོས་པ་ལས།སྲོལ་ཡིག་འདིའི་ནང་འཁོད་དོན་ཚན་གསུམ་པ་དང་བཞི་པའི་འབྲེལ་ཡོད་གཏན་འབེབས་ལས་འགལ་མི་རུང་།གཙོ་གཉེར་བྱེད་མཁན་ཆོས་ལུགས་ཚོགས་པ་དང་།དགོན་སྡེ་དང་།ཏའོ་ཅའོ་དགོན་པ།ཁ་ཆེ་ལྷ་ཁང་།ཆོས་འཆད་འདུ་ཁང་བཅས་ཀྱིས་བྱེད་ཐབས་ནུས་ལྡན་སྤྱད་དེ་བསམ་ཡུལ་ལས་འདས་པའི་དོན་རྐྱེན་མི་ཡོང་སྔོན་འགོག་བྱ་དགོས།ཆོས་ལུགས་ཀྱི་བྱེད་སྒོ་ཆེ་རིགས་སྤེལ་སའི་ཞང་དང་།གྲོང་རྡལ་མི་དམངས་སྲིད་གཞུང་དང་།རྫོང་རིམ་པ་ཡན་གྱི་ས་གནས་མི་དམངས་སྲིད་གཞུང་གི་འབྲེལ་ཡོད་སྡེ་ཁག་གིས་རང་རང་གི་འགན་འཁྲིར་གཞིགས་ནས་དགོས་ངེས་ཀྱི་དོ་དམ་བྱས་ཏེ་ཆོས་ལུགས་ཀྱི་བྱེད་སྒོ་ཆེ་རིགས་ཉེན་མེད་དང་གོ་རིམ་ལྡན་པའི་སྒོ་ནས་སྤེལ་བར་འགན་ལེན་བྱ་དགོས།